**ROMÂNIA**

**JUDEŢUL HUNEDOARA**

**CONSILIUL LOCAL DEVA**

**SERVICIUL ADMINISTRAREA DOMENIULUI**

**PUBLIC ȘI PRIVAT**

##### RAPORT

 la proiectul de hotărâre privind încetarea Contractului de închiriere nr.75807/2018 încheiat între Municipiul Deva și Societatea Romarta SRL

Serviciul administrare domeniul public și privat, din cadrul Primăriei municipiului Deva, analizând Referatul de aprobare al domnului Primar Nicolae-Florin Oancea, prin care se propune Consiliului local al municipiului Deva, adoptarea unei hotărâri privind încetarea Contractului de închiriere nr.75807/2018 încheiat între Municipiul Deva și Societatea Romarta SRL supunem atenției următoarele :

Prin Hotărârea Consiliului local nr.316/2018 s-a aprobat închirierea imobilului înscris în Cartea Funciară nr.60143-C1-U2, nr. cadastral 3955/1, situat în municipiul Deva, str. 1 Decembrie 1918, nr.11A, județul Hunedoara. In urma acestei hotărâri a fost încheiat contractul de închiriere nr.75807/2018, între Municipiul Deva și Societatea Romarta SRL.

Potrivit prevederilor Contractului de închiriere nr.75807/2018 încheiat între Municipiul Deva și Societatea Romarta SRL, acest contract încetează de drept, cu o notificare prealabilă a proprietarului de 30 de zile calendaristice, în cazul în care chiriașul nu obține de la organele abilitate toate avizele/acordurile favorabile pentru utilizarea spațiului în scopul pentru care acesta a fost închiriat de depozitare arhivă.

 Municipiul Deva a obținut Avizul de securitate la incendiu nr.320/20/SU-HD/2020 urmând ca pentru obținerea Autorizației de securitate la incendiu să se efectueze unele lucrari conform documentației vizate spre neschimbare de Inspectoratul pentru Situații de Urgență ”Iancu de Hunedoara” al județului Hunedoara.

 Întrucât municipiul Deva nu poate face investiții într-o cladire proprietate privată, prin adresa nr.2587/10.01.2022 s-a solicitat Societății Romarta SRL să comunice dacă va efectua, pe cheltuiala proprie, lucrările necesare pentru obținerea autorizației de securitate la incendiu.

În cazul în care nu va efectua aceste lucrări și prin urmare nu se poate obține autorizația de securitate la incendiu pentru spațiul situat în Deva, str.1 Decembrie 1918, nr.11A, înscris în CF nr.60143-C1-U2, nr. cadastral 3955/1, pentru depozit de arhivă, Societatea Romarta SRL a fost notificată că, începând cu data de 15 februarie 2022, contractul de inchiriere nr.75807/2018 va înceta de drept, în conformitate cu prevederile art. 28 din acest contract.

 Întrucât până la această dată Societatea Romarta SRL nu a comunicat niciun răspuns referitor la notificarea nr.2587/2022,

În baza art.28 din Contractul de închiriere nr.75807/2018 încheiat între Municipiul Deva și Societatea Romarta SRL,

În conformitate cu prevederile art.12 alin.1 și 2 din Legea privind Arhivele Naționale nr.16/1996, republicată, cu modificările și completările ulterioare,

 În temeiul art.129 alin.14 și al art.139 alin.3 lit.”g” din Ordonanța de urgență a Guvernului nr.57/2019, privind Codul administrativ, cu modificările şi completările ulterioare,

 Supunem dezbaterii Consiliului local al municipiului Deva, proiectul de hotărâre privind încetarea Contractului de închiriere nr.75807/2018 încheiat între Municipiul Deva și Societatea Romarta SRL.

 **Director Executiv, Director Executiv al Direcției Juridice**

 **Direcția Deva 2020, și Administrației Publice Locale,**

 **DAVIDESCU MIRCEA-IOAN MURA OANA**

 **Șef Serviciu A.D.P.P, Control Financiar Preventiv**

 **AVRAM MARIOARA CRĂCIUN DANIELA**

 **Întocmit,**

 **Consilier,**

 **MINOIU CRISTINA**